KOMISIJOS SPRENDIMAS
2004 m. birželio 4 d.
dėl Kipro galvijų duomenų bazės pripažinimo dirbančia visu pajėgumu
(pranešta dokumentu Nr. K(2004) 1969)
(tekstas tik graikų kalba yra autentiškas)
(Tekstas svarbus EEE)
(2004/590/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo aktą, ypač į jo 57 straipsnį,
kadangi:
(1)
Kipras yra pateikęs prašymą duomenų bazę, kuri, pagal 2000 m. liepos 17 d. Europos Parlamento ir Tarybos reglamentą (EB) Nr. 1760/2000, nustatantį galvijų identifikavimo bei registravimo sistemą, reglamentuojantį jautienos bei jos produktų ženklinimą ir panaikinantį Tarybos reglamentą (EB) Nr. 820/97 (1) yra Kipro galvijų identifikavimo ir registravimo sistemos dalis, pripažinti dirbančia visu pajėgumu.
(2)
Kipro valstybės institucijos pateikė reikiamą informaciją, kuri buvo patikslinta 2004 m. kovo 31 d.
(3)
Kipro valdžios institucijos įsipareigojo padidinti šios duomenų bazės patikimumą, svarbiausia, užtikrinti, kad i) siekiant geriau laikytis galvijų turėtojui nustatyto 7 dienų termino pranešimui apie gimimus, kritimus ir judėjimą, ypatingai į ūkius, pateikti, bus įgyvendintos papildomos priemonės, įskaitant tikrinimus, ii) siekiant skubiai ištaisyti klaidas ar praleidimus, aptiktus automatiškai arba atliekant tikrinimus vietoje, bus įgyvendintos papildomos priemonės, iii) siekiant užtikrinti informacijos duomenų bazėje kokybę, ypač apie gimimus, bus taikomi papildomi patikimumo testai, iv) ši duomenų bazė bus sustiprinta siekiant užtikrinti informacijos, susijusios su keičiamų į ausį įsegamų įsagų taikymu, kokybe, v) bus įgyvendintos priemonės, užtikrinančios, kad galvijų identifikavimo ir registravimo kontrolė yra vykdoma pagal Komisijos reglamentą (EB) Nr. 1082/2003 (2).
(4)
Kipro valstybės institucijos įsipareigojo sutartas pagerinimo priemones įgyvendinti ne vėliau kaip iki 2004 m. balandžio 30 d.
(5)
Atsižvelgiant į tai, kas išdėstyta, derėtų pripažinti Kipro galvijų duomenų bazę dirbančia visu pajėgumu,
PRIĖMĖ ŠĮ SPRENDIMĄ:
1 straipsnis
Kipro galvijų duomenų bazė yra pripažinta nuo 2004 m. gegužės 1 d. dirbančia visu pajėgumu.
2 straipsnis
Šis sprendimas skirtas Kiprui.
Priimta Briuselyje, 2004 m. birželio 4 d.